উত্তরবঙ্গে বিধায়ক-সাংসদের উপর হামলা, অবরোধ কর্মসূচি বিজেপির

মনা বীরবংশী, বীরভূম: বিধায়ক-সাংসদের (MLA-MP) উপর হামলার প্রতিবাদে উত্তপ্ত রামপুরহাট-কামাড়পট্টি (Rampurhat-Kamarpatti) মোড়। বিজেপির (Bjp) টায়ার জ্বালিয়ে বিক্ষোভ। উত্তরবঙ্গের (North Bengal) ভয়াবহ বন্যা পরিস্থিতি পরিদর্শনে গিয়ে আক্রান্ত হন বিজেপি দলের দুই বিশিষ্ট নেতা—শিলিগুড়ির বিধায়ক শঙ্কর ঘোষ (Siliguri MLA Shankar Ghosh) এবং মালদা উত্তর লোকসভার সাংসদ খগেন মুর্মু (MP Khagen Murmu) । তাঁদের উপর হামলার ঘটনাকে কেন্দ্র করে উত্তপ্ত রাজনৈতিক মহল। ঘটনার তীব্র নিন্দা জানিয়ে আজ রামপুরহাট শহরের কামাড়পট্টি মোড়ে বিজেপির পক্ষ থেকে পালিত হয় বিক্ষোভ ও অবরোধ কর্মসূচি।

এদিন দুপুরে কামাড়পট্টি মোড়ে বিজেপি কর্মীরা টায়ার জ্বালিয়ে স্লোগান দিতে শুরু করেন। “বিধায়ক-সাংসদের উপর হামলার প্রতিবাদ চাই”, “রাজ্যজুড়ে অরাজকতার অবসান ঘটাও”— এই দাবিতেই চলতে থাকে প্রায় আধঘণ্টা ধরে অবরোধ। ঘটনাস্থলে ভিড় জমায় স্থানীয় মানুষজনও।

বিক্ষোভের নেতৃত্বে উপস্থিত ছিলেন বিজেপির জেলা নেতৃত্ব এবং একাধিক স্থানীয় মণ্ডল সভাপতি। তাঁরা জানান, রাজ্যে প্রশাসনিক অব্যবস্থার জেরে বিজেপি নেতাদের উপর একের পর এক আক্রমণ হচ্ছে, যা গণতন্ত্রের জন্য গভীর উদ্বেগের বিষয়।

আরও পড়ুন- উত্তরবঙ্গে আসছেন অমিত শাহ! তীব্র জল্পনা

প্রায় আধঘণ্টা পর দলীয় নেতৃত্বের হস্তক্ষেপে শান্তিপূর্ণভাবে অবরোধ তুলে নেওয়া হয়। তবে বিজেপি কর্মীরা স্পষ্ট জানিয়েছেন— “এভাবে আক্রমণ চলতে থাকলে আন্দোলনের পথেই নামবে দল। রামপুরহাট শহরে আজকের এই বিক্ষোভ ঘিরে রাজনৈতিক পারদ চড়েছে। পুলিশ পরিস্থিতি নিয়ন্ত্রণে রাখতে এলাকায় মোতায়েন ছিল।

দেখুন আরও খবর-